**ארנסטו קנטו** (בספרדית: **Ernesto Canto Gudiño**;‏ 18 באוקטובר 1959 - 20 בנובמבר 2020) היה אתלט מקסיקני. אלוף אולימפי (לוס אנג'לס 1984), אלוף עולם (הלסינקי 1983) וזוכה מדליות זהב (ולנסיה 1981) וכסף (ברגן 1983) בגביע העולם בהליכה ל-20 ק"מ. נוסף לכך, זוכה מדליית ארד באליפות העולם באולם (אינדיאנפוליס 1987) בהליכה ל-5000 מטר.

קריירה ספורטיבית
----------------

### 1980

בתחרות הליכה ל-20 ק"מ השיג קנטו תוצאה של 1:19.01 שעות, הטובה בעולם, אך פציעה מנעה ממנו להשתתף באולימפיאדת מוסקבה.

### 1981

בגביע העולם בהליכה (אנ') שנערך בולנסיה, ספרד זכה קנטו במדליית זהב בהליכה ל-20 ק"מ בתוצאה של 1:23:52 שעות לפני רונלד ויזר (אנ') ממזרח גרמניה (1:24:12 שעות) ואלסנדרו פזטיני (אנ') מאיטליה (1:24:24 שעות)

### 1983

#### אלוף עולם

באליפות העולם שנערכה בהלסינקי, פינלנד זכה במדליית זהב בהליכה ל-20 ק"מ בתוצאה של 1:20:49 שעות, לפני יוזף פריבלינץ מצ'כוסלובקיה (1:20:59 שעות) ויבגני יבסיוקוב מברית המועצות (1:21:08 שעות).

במשחקים הפאן-אמריקאיים שנערכו בקראקס, ונצואלה (אנ') זכה במדליית זהב בהליכה ל-20 ק"מ בתוצאה של 1:28:12 שעות, לפני ראול גונזלס בן ארצו (1:29:21 שעות) והקטור מורנו (אנ') מקולומביה (1:30:05 שעות).

בגביע העולם בהליכה (אנ') שנערך בברגן, נורווגיה זכה במדליית כסף בהליכה ל-20 ק"מ בתוצאה של 1:19:41 שעות, אחרי יוזף פריבלינץ מצ'כוסלובקיה (1:19:30 שעות) ולפני אנטולי סולומין (אנ') מברית המועצות (1:19:43 שעות).

### 1984

#### אלוף אולימפי

באולימפיאדת לוס אנג'לס זכה במדליית זהב בהליכה ל-20 ק"מ בתוצאה של 1:23:13 שעות, לפני ראול גונסאלס בן ארצו (1:23:20 שעות) ומאוריציו דמילנו מאיטליה (1:23:26 שעות). נוסף לכך, הוא סיים במקום עשירי בהליכה ל-50 ק"מ בתוצאה של 4:07:59 שעות.

### 1986

בגביע פאן אמריקה בהליכה (אנ') שנערך בסיינט ליאונרד (אנ'), קנדה הוא השתתף בהליכה ל-20 ק"מ אך לא סיים.

### 1987

באליפות העולם באולם (אנ') שנערכה באינדיאנפוליס, ארצות הברית זכה במדליית ארד בהליכה ל-5000 מטר בתוצאה 18:38.71 דקות, אחרי מיכאיל שצ'ניקוב (אנ') מברית המועצות (18:27.79 דקות) ויוזף פריבלינץ מצ'כוסלובקיה (18:27.80 דקות).

בגביע העולם בהליכה (אנ') שנערך בניו יורק, ארצות הברית סיים במקום חמישי בהליכה ל-20 ק"מ בתוצאה 1:20:35 דקות.

במשחקים הפאן-אמריקאיים שנערכו באינדיאנפוליס הוא לא סיים את תחרות ההליכה ל-20 ק"מ.

באליפות העולם שנערכה ברומא, איטליה הוא נפסל בתחרות הליכה ל-20 ק"מ ולא הצליח להגן על תוארו.

בעקבות חוסר הצלחותיו בשנה זו הודיע קנטו על כוונתו לפרוש מפעילות ספורטיבית אך נשיא הוועד האולימפי של מקסיקו שיכנע אותו להאריך את הקריירה שלו. בהמשך הקריירה ניסה שוב לפרוש ושוב שוכנע להמשיך בפעילותו.

### 1988

באליפות אמריקה-איבריה באתלטיקה (אנ') שנערכה במקסיקו סיטי, מקסיקו זכה במדליית כסף בהליכה תחרותית|הליכה ל-20 ק"מ בתוצאה של 1:24:29 שעות, אחרי קרלוס מרסנריו (אנ') בן ארצו שקבע שיא אליפות חדש של 1:21:47 שעות ולפני (אנ') מספרד (1:27:23 שעות).

באולימפיאדת סיאול נפסל במהלך תחרות הליכה ל-20 ק"מ ולא הצליח להגן על תוארו.

בגביע פאן אמריקה בהליכה (אנ') שנערכה במאר דל פלאטה, ארגנטינה זכה במדליית כסף בהליכה ל-20 ק"מ בתוצאה של 1:25:15 שעות, אחרי קרלוס מרסנריו (1:24:00 שעות) ולפני גיליאם לבלנק (אנ') מקנדה (1:27:08 שעות).

### 1990

בגביע פאן אמריקה בהליכה (אנ') שנערכה בחלפה, מקסיקו זכה במדליית זהב בהליכה ל-20 ק"מ בתוצאה של 1:21:46 שעות, לפני ג'ואל סנצ'ז בן ארצו (אנ') (1:22:09 דקות) וקרלוס מרסנריו (1:22:25 שעות).

במשחקי הרצון הטוב (אנ') שנערכו בסיאטל, ארצות הברית זכה במדליית זהב בהליכה ל-20 ק"מ בשיא משחקים חדש של 1:23:13.12 שעות, לפני מיכאיל שצ'ניקוב (אנ') מברית המועצות (1:23:22.34 שעות) וברנד גומלט (אנ') ממזרח גרמניה (1:23:29.61 שעות).

### 1991

בגביע העולם בהליכה (אנ') שנערכה בהוואנה, קובה סיים את התחרות בהליכה ל-20 ק"מ במקום חמישי בתוצאה של 1:28:22 שעות.

### 1992

באולימפיאדת ברצלונה סיים את התחרות בהליכה ל-20 ק"מ במקום 29 בתוצאה של 1:33:51 שעות.

### 1994

בתחרות שנערכה בברגן, נורווגיה במאי 1994 קבע בהליכה ל-20,000 מטר על מסלול תוצאה של 1:18.40.0 שעות, המציבה אותו במקום השלישי ברשימת התוצאות הטובות ביותר במקצוע זה.

חיים אישיים
-----------

בשלהי הקריירה הספורטיבית שלו ולאחר סיום פעילותו זכה קנטו לשלל אותות ותארי כבוד:

* מועמד לאתלט המקסיקני הטוב ביותר בהיסטוריה מטעם ESPN (2017)
* פרס הספורט הלאומי מטעם ממשלת הרפובליקה (1981)
* עיטור הכפתור האולימפי של הוועד האולימפי הבינלאומי מ-1984 עד 1992
* נושא דגל המשלחת המקסיקנית למשחקי הספורט של מרכז אמריקה והקריביים ב-1986 וב-1990
* פרס "אל הרלדו דה מקסיקו" (El Heraldo de México) בשנים 1990, 1989, 1986, 1984, 1983, 1982
* פרס משרד החינוך של ממשלת ספרד לספורטאי מצטיין (1983) - הספורטאי הראשון שאינו ספרדי
* פרס הספורטאי הטוב ביותר במקסיקו של "ערוץ 13" המקסיקני (1983)

קנטו נפטר ב-2020 מסרטן הלבלב.

קישורים חיצוניים
----------------

* ארנסטו קנטו, באתר הוועד האולימפי הבין-לאומי
* ארנסטו קנטו, באתר olympedia.org
* ארנסטו קנטו, באתר התאחדות האתלטיקה הבין-לאומית
* ארנסטו קנטו, באתר Track and Field (גברים)
* ארנסטו קנטו, באתר olympics.com
* ארנסטו קנטו, באתר worldathletics.org

הערות שוליים
------------

1. ↑  התחרות נערכה באצטדיון ולא ברחבי העיר כמקובל
2. ↑  Fallece a los 61 años Ernesto Canto, באתר eluniversal.com.mx, ‏20 בנובמבר 2020 (ספרדית)
3. ↑  הודעה על מותו של ארנסטו קנטו, באתר athleticsnacac.org, ‏23 בנובמבר 2020

|  אלופים אולימפיים - הליכה ל-20 ק"מ (גברים) |
| --- |
| 

|  |
| --- |
| (1956): ליאוניד ספירין ברית המועצותברית המועצות • (1960): ולדימיר גולובניצ'י ברית המועצותברית המועצות • (1964): קן מת'יוז בריטניהבריטניה • (1968): ולדימיר גולובניצ'י ברית המועצותברית המועצות • (1972): פיטר פרנקל מזרח גרמניהמזרח גרמניה • (1976): דניאל באוטיסטה מקסיקומקסיקו • (1980): מאוריציו דמילנו איטליהאיטליה • (1984): ארנסטו קנטו מקסיקומקסיקו • (1988): יוזף פריבילינץ צ'כיהצ'כיה • (1992): דניאל פלאזה ספרדספרד • (1996): חפרסון פרז אקוודוראקוודור • (2000): רוברט קוז'ניובסקי פוליןפולין • (2004): איוונו ברונייטי איטליהאיטליה • (2008): ולרי בורצ'ין רוסיהרוסיה • (2012): צ'ן דינג הרפובליקה העממית של סיןהרפובליקה העממית של סין • (2016): ואנג ג'ן הרפובליקה העממית של סיןהרפובליקה העממית של סין • (2020): מאסימו סטאנו איטליהאיטליה |

 |

| אלופי עולם באתלטיקה – הליכה ל-20 ק"מ (גברים) |
| --- |
| 

|  |  |
| --- | --- |
| 1983: ארנסטו קנטו מקסיקומקסיקו • 1987: מאוריציו דמילנו איטליהאיטליה • 1991: מאוריציו דמילנו איטליהאיטליה • 1993: ולנטי מסאנה ספרדספרד • 1995: מיקלה דידוני איטליהאיטליה • 1997: דניאל גרסיה מקסיקומקסיקו • 1999: איליה מרקוב רוסיהרוסיה • 2001: רומן רסקזוב רוסיהרוסיה • 2003: חפרסון פרס אקוודוראקוודור • 2005: חפרסון פרס אקוודוראקוודור • 2007: חפרסון פרס אקוודוראקוודור • 2009: ואנג האו הרפובליקה העממית של סיןהרפובליקה העממית של סין • 2011: לואיס פרננדו לופס קולומביהקולומביה • 2013: צ'ן דינג הרפובליקה העממית של סיןהרפובליקה העממית של סין • 2015: מיגל אנחל לופס ספרדספרד • 2017: אידר ארוולו קולומביהקולומביה • 2019: טושיקאזו יאמאנישי יפןיפן • 2022: טושיקאזו יאמאנישי יפןיפן • 2023: אלברו מרטין ספרדספרד |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14346014

 |